
			                   RAPORT DE SPECIALITATE,

privind trecerea din domeniul public al Municipiului Timișoara în domeniul privat al Municipiului Timișoara a imobilului-teren situat în Timișoara str. Armoniei nr. 23 înscris în CF nr. 442038 Timișoara și aprobarea vânzării acestuia conform Sentinței civile nr. 5667/23.04.2019 pronunțată de Judecătoria Timișoara în Dosarul nr. 7234/30/2014, rămasă definitivă prin Decizia civilă nr. 1522/A/20.11.2019 a Tribunalului Timiș și prin Decizia civilă nr. 519/13.10.2020 a Curții de Apel Timișoara 


Având în vedere Referatul de aprobare a proiectului de hotărâre nr. SC2021-32219 din 22.11.2021, al Primarului Municipiului Timișoara și Proiectul de hotărâre privind privind trecerea din domeniul public al Municipiului Timișoara în domeniul privat al Municipiului Timișoara a imobilului-teren situat în Timișoara str. Armoniei nr. 23 înscris în CF nr. 442038 Timișoara și aprobarea vânzării acestuia conform Sentinței civile nr. 5667/23.04.2019 pronunțată de Judecătoria Timișoara în Dosarul nr. 7234/30/2014, rămasă definitivă prin Decizia civilă nr. 1522/A/20.11.2019 a Tribunalului Timiș și prin Decizia civilă nr. 519/13.10.2020 a Curții de Apel Timișoara, facem următoarele precizări:
Prin adresa înregistrată cu nr. CT2021-004542/24.09.2021 la Primăria Municipiului Timişoara de către Samargi Liliana(fosta Tepeligă) prin avocat Adrian Lungu, cu domiciliul în Timișoara str. Armoniei nr. 23, solicită, în calitate de proprietar a imobilului-construcție situat la adresa menţionată mai sus, să îi vindem terenul excedentar construcţiei cumpărată în baza Legii nr.112/1995.
Prin Sentința civilă nr. 5667/23.04.2019 pronunțată de Judecătoria Timișoara în Dosarul nr. 7234/30/2014, rămasă definitivă prin Decizia civilă nr. 1522/A/20.11.2019 a Tribunalului Timiș și prin Decizia civilă nr. 519/13.10.2020 a Curții de Apel Timișoara se obligă Municipiul Timișoara la vânzarea către doamna Samargi Liliana a terenului aferent construcției cumpărată în baza Legii nr. 112/1995 situată în Timișoara, str. Armoniei nr. 23, înscrisă în CF nr. 442038 Timișoara, nr. cad. 442038, în suprafață de 500 mp.
În evidenţa Direcţiei Patrimoniu, la data prezentei, imobilul respectiv, nu apare notificat în baza Legii nr.10/2001 şi nici în baza O.U.G. nr.94/2000-privind retrocedarea unor imobile care au aparţinut unor culte religioase din România.
Conform Raportului de expertiză tehnică judiciară topografică efectuat în cauză de către Ing . Panțel Ovidiu, înregistrat la Primăria Municipiului Timișoara cu nr. SC2021-31754/16.11.2021 terenul în suprafață de 500 mp a fost evaluat la 80.000 euro fără TVA, respectiv suma de 396.000,00 lei fără TVA.
 Bunul imobil-teren face parte din domeniul public al Municipiului Timișoara conform H.G. 1016/2005 pentru modificarea și completarea H.G. nr. 977/2002 privind atestarea domeniului public al Județului Timiș, precum și al municipiilor, orașelor și comunelor din județul Timiș. 
Conform prevederilor Ordonanței de Urgență nr. 57/2019 privind Codul Administrativ, art. 361, alin. (2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel”.
	



Conform Ordonanței de Urgență nr. 57/2019, art. 286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.
Având în vedere măsura dispusă la punctul I.3 din Decizia nr.30/2016 a Camerei de Conturi Timiș și Decizia Civilă nr. 2393 din 13.12.2018, a Curții de Apel Timișoara, prin care s-a stabilit ca, sumele rezultate din vânzarea terenurilor menționate mai sus, nu pot fi asimilate veniturilor proprii ale unități administrative teritoriale (în speță Municipiul Timișoara), ci trebuie virate în fondul extrabugetar creat la nivelul Ministerului de Finanțe, utilizând contul 50.21 - ”Disponibil din Fondul extrabugetar conform Legii nr. 112/1995” potrivit art.13, din Legea nr.112/1995, referitor la constituirea fondului extrabugetar, după deducerea comisionului de 1% .
Având în vedere Contractul de vânzare-cumpărare – model, care constituie Anexă, la Proiectul de hotărâre .
           Având în vedere cele menţionate mai sus, înaintăm spre dezbaterea și aprobarea Consiliului Local al Municipiului Timişoara, proiectul de hotărâre privind trecerea din domeniul public al Municipiului Timișoara în domeniul privat al Municipiului Timișoara a imobilului-teren situat în Timișoara str. Armoniei nr. 23 înscris în CF nr. 442038 Timișoara și aprobarea vânzării acestuia conform Sentinței civile nr. 5667/23.04.2019 pronunțată de Judecătoria Timișoara în Dosarul nr. 7234/30/2014, rămasă definitivă prin Decizia civilă nr. 1522/A/20.11.2019 a Tribunalului Timiș și prin Decizia civilă nr. 519/13.10.2020 a Curții de Apel Timișoara .

